ananddey/assamese-wiki-corpus huggingface dataset:
মেমং নাৰাঙ

মেমং নাৰাঙ ( হ'ল টেঙাবিধৰ গাৰো নাম৷ স্পেনিজত কোৱা হয় Naranja Salvaje de India ৷

বৰ্গীকৰণ

Taxonomy - Citrus Indica Tanaka
Genus - citrus
Family - Rutaceae
Sub Family - Aurantioideae

ইতিহাস

এই ফলবিধ টানাকা (Tanaka) নামৰ স্পেনিজ উদ্ভিদ বিজ্ঞানী এজনে ১৯২৪ চনত আবিষ্কাৰ কৰিছিল৷ তেওঁ অসমৰ নগাওঁ,খাছি পাহাৰ আৰু মণিপুৰত দেখা পাইছিল৷ এই মেমং নাৰাং ফলবিধ ১৯৮১ চনত ভগ সিঙে তেওঁৰ কিতাপ "Establishment of first Gene Sanctuary in India for Citurs in Garo Hills" ত উল্লেখ কৰা মতে গাৰো পাহাৰত এতিয়াও বনৰীয়াভাৱে পোৱা যায়৷ গাৰো ভাষাত মেমং মানে 'ভূত' আৰু 'নাৰাং' মানে সুমথিৰা৷ অৰ্থাৎ 'ভূতৰ সমথিৰা'৷

উৎপত্তিস্থল

গাৰো পাহাৰত থকা নকৰেক সংৰক্ষিত বনাঞ্চলত এই দুষ্প্ৰাপ্য আৰু বিপন্ন প্ৰজাতিৰ সুমথিৰাবিধ পোৱা যায়৷ এই বনাঞ্চলক ভাৰত চৰকাৰে ১৯৮৪ চনত প্ৰথম টেঙাফলৰ জিন অভয়াৰণ্য বুলি ঘোষণা কৰে৷

বিৱৰণ

এই টেঙা ফলবিধৰ গছজোপা ৩ৰপৰা ৬ ফুট পৰ্যন্ত ওখ হয় আৰু গছৰ ডালবোৰ গা-গছৰ লগত প্ৰায় ৯০ ডিগ্ৰি কোণীয়াকৈ ওলায়৷ গছৰ ডালবোৰ কাঁইটযুক্ত আৰু কাঁইটবোৰ ২ৰপৰা ৪ছেণ্টিমিটাৰ দীঘল হয়৷ গছজোপাৰ পাতবোৰ দুইৰপৰা তিনি ছেণ্টিমিটাৰমান দীঘল আৰু দুইৰপৰা চাৰি ছেণ্টিমিটাৰমান বহল হয়,পাতৰ আগ আৰু গুৰি ক্ৰমান্বয়ে জোঙা হৈ আহে৷ পাতবোৰৰ ওপৰফালতো তলৰফালতকৈ গাঢ় সেউজীয়া হয়৷ ফুলবোৰ সৰু সৰু বগা ৰঙৰ পাঁচটা পাহিযুক্ত হয়৷ সুমথিৰাবোৰ এটা বগৰীৰ সমান ডাঙৰ হয় (২৫ - ৩৪ মিলিমিটাৰ ব্যাসৰ),কেঁচা অৱস্থাত গাঢ় সেউজীয়া আৰু পকিলে সুমথিৰা ৰঙৰ হয়৷ এই সুমথিৰাবিধৰ বাকলিৰ ওপৰভাগ মিহি আৰু তৈলগ্ৰন্থি যুক্ত হয়৷

ঔষধি গুণ

পৰম্পৰাগতভাৱে এই ফলবিধ গাৰোসকলে মানুহৰ লগতে ঘৰচীয়া জন্তুৰ পেটৰ অসুখ আৰু জণ্ডিছত বহুলভাৱে ব্যৱহাৰ কৰে৷ পকা ফলবোৰ শুকুৱাই গুৰি কৰি সংৰক্ষণ কৰা হয় আৰু বসন্ত বেমাৰৰ প্ৰতিষেধক হিচাপে ব্যৱহাৰ কৰে৷

লোকবিশ্বাস

লোকবিশ্বাস মতে মানুহৰ মৃত্যুৰ পাছত মৃতকৰ শৰীৰৰ ওপৰত এই ফলবিধ থোৱা হয় যাতে ফলবিধে মৃতকৰ আত্মাক ভূত হোৱাৰপৰা ৰক্ষা কৰে৷

তথ্য সংগ্ৰহ

বাহ্যিক সংযোগ

শ্ৰেণী:গুল্ম
শ্ৰেণী:ফল
সীমা নন্দা

সীমা নন্দা এগৰাকী ভাৰতীয় গণিতজ্ঞ। তেখেতে গৱেষণাত গণিত ব্যৱহাৰ কৰি জীৱবিজ্ঞান, অভিযান্ত্ৰিক আৰু অৰ্থনীতিৰ সমস্যা সমাধান কৰে। গণিত আৰু গণনাৰ জৰিয়তে বাস্তৱ পৃথিৱীৰ সমস্যাবোৰ কিদৰে সমাধান কৰিব পাৰি-এই বিষয়ে তেখেতে গৱেষণা কৰিছে।

শিক্ষা

সীমা নন্দাই গণিতৰ শিক্ষাগ্ৰহণ কৰে নিউয়ৰ্ক বিশ্ববিদ্যালয়ৰ কোৰান্ট গণিত-বিজ্ঞান প্ৰতিষ্ঠানত। ১৯৯৮ চনত এইখন শিক্ষানুষ্ঠানৰ পৰাই তেখেতে ডক্টৰেট ডিগ্ৰী লাভ কৰে। সম্ভাৱিতা তত্ত্বত তেখেতে লিখা গৱেষণাপত্ৰখনৰ তত্ত্বাৱধায়ক আছিল চাৰ্লছ এম. নিউমেন।

কৰ্মজীৱন

তেখেতে টাটা মৌলিক গৱেষণা প্ৰতিষ্ঠানৰ অধ্যাপকৰ পদত অধিষ্ঠিত হৈছিল। ইয়াত তেখেতে ৰৈখিক বীজগণিত, বিশ্লেষণাত্মক বীজগণিত আদি বিষয়ত অধ্যাপনা কৰে। ইয়াৰপূৰ্বে তেখেতে টেন্নেছ বিশ্ববিদ্যালয়, হাৰ্ভে মাড কলেজতো অধ্যাপনা কৰিছিল। ২০০৪ চনত তেখেতে কৰ্পৰেট জীৱন ত্যাগ কৰি বিদ্যায়তনিক জীৱন গ্ৰহণ কৰে। শৈক্ষিক জীৱন গ্ৰহণ কৰাৰ পূৰ্বে তেখেতে নিউ ইয়ৰ্ক চিটিস্থিত এটা বিনিয়োগ বেংকত সংখ্যাত্মক বিশ্লেষক হিচাপে কাম কৰিছিল। তেখেত "লেহমান ব্ৰাডাৰছ" নামৰ প্ৰতিষ্ঠানটোৰ সহ-অধ্যক্ষ হৈছিল।

বঁটা

১৯৯৬ চনত তেখেতে বেল্লা মেনেল বঁটা গ্ৰহণ কৰে। এইটো বঁটা নিউয়ৰ্ক বিশ্ববিদ্যালয়ৰ সম্ভাৱনাপূৰ্ণ গণিতৰ ছাত্ৰীলৈ আগবঢ়োৱা হয়।

তথ্যসংগ্ৰহ

বাহ্যিক সংযোগ

লিঅ'ৰা ন্যাস

শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
শ্ৰেণী:সমাজকৰ্মী
শ্ৰেণী:ভাৰতীয় গণিতজ্ঞ
শ্ৰেণী:ভাৰতীয় মহিলা গণিতজ্ঞ
উৎসৱ

উৎসৱ বুলিলে সাধাৰণতে সামাজিক, ধৰ্মীয় আৰু ঐতিহ্যগত প্ৰেক্ষাপটত পালিত আনন্দ অনুষ্ঠানক বুজায়। উৎসৱ-অনুষ্ঠান হৈছে জাতি এটাৰ মাজত পৰম্পৰাগতভাৱে চলি অহা আচাৰ-অনুষ্ঠান। ইয়াক ধৰ্মীয় আৰু সামাজিক দুটা ভাগত ভগাব পাৰি। উৎসৱৰ মাধ্যমেৰে বিভিন্ন অঞ্চলৰ লোকৰ মাজত সমন্বয় গঢ়ি উঠে৷

অসমত প্ৰচলিত কেইটামান প্ৰধান লোক-উৎসৱ হৈছে-বহাগ বিহু, মাঘ বিহু, কাতি বিহু, ঈদ ইত্যাদি। হিন্দু ধৰ্মাৱলম্বীসকলৰ বাৰ্ষিক উৎসৱৰ ভিতৰত কৃষ্ণ জন্মাষ্টমী, দুৰ্গা পূজা, সৰস্বতী পূজা। ইছলাম ধৰ্মাৱলম্বীসকলৰ ধৰ্মীয় উৎসৱৰ ভিতৰত আছে ঈদ-উল ফিতৰ আৰু ঈদ-উল-আজহা আদি।

গুৰুত্বপূৰ্ণ সামৰিক বিজয় বা নতুন দেশ গঠনৰ দৰে ঐতিহাসিক তাৎপৰ্যপূৰ্ণ ঘটনাকো কেতিয়াবা উৎসৱ হিচাপে পালন কৰা হয়। এনে উৎসৱৰ প্ৰথম উদাহৰণ হৈছে প্ৰাচীন মিছৰৰ ফেৰাউন ৰামেছেছ তৃতীয় (Pharaoh Ramesses III)ই লিবিয়ান জয় কৰাৰ পিছত উৎসৱ উদযাপন কৰিছিল। সেইদৰে অযোধ্যাৰ ৰজা ৰামচন্দ্ৰইও লংকা জয় কৰি দুৰ্গা পূজা অনুষ্ঠিত কৰিছিল। প্ৰায়বোৰ উৎসৱেই বছৰেকৰ মূৰত পালন কৰা হয়।

ধৰ্মীয় উৎসৱ

খ্ৰীং খ্ৰীং বাইথ’ পূজা
মে দাম মে ফি
ৰিক খ্ব'ন
ৰংকেৰ
আৰনাম কেথে বা চ'জুন
ৱ'লকেতেৰ
লাংখুন পূজা
কৰম পূজা
টুচু পূজা
বাথৌ পূজা
শিৱৰাত্ৰি
দুৰ্গা পূজা
সৰস্বতী পূজা
বিশ্বকৰ্মা পূজা
লক্ষ্মী পূজা
ফাকুৱা
ৰাস পূৰ্ণিমা
ঈদ
বুদ্ধ পূৰ্ণিমা

সামাজিক উৎসৱ

সামাজিক উৎসৱসমূহ সাধাৰণতে বিভিন্ন সমাজৰ মাজত কোনো এটা নিৰ্দিষ্ট দিনত উদযাপন কৰা হয়।
খেৰাই
বিহু
বৈছাগু
পঃৰাগ
ভঠেলি
আলি-আই-লৃগাং
মহহো
মাৰংগা

তথ্য সংগ্ৰহ

শ্ৰেণী:উৎসৱ
ভোদা, জলন্ধৰ

ভোদা হৈছে ভাৰতৰ পঞ্জাব ৰাজ্যৰ জলন্ধৰ জিলাৰ ফিল্লৌৰ উপ-জিলাত অৱস্থিত এখন গাঁও। এই গাঁওখন উপ-জিলা সদৰৰ পৰা প্ৰায় ১২ কিলোমিটাৰ (৭.৫ মাইল) আৰু জিলা সদৰৰ পৰা প্ৰায় ৪০ কিলোমিটাৰ (২৫ মাইল) দূৰত্বত অৱস্থিত। এই গাঁওখনৰ প্ৰশাসন এখন নিৰ্বাচিত সৰপঞ্চৰ দ্বাৰা চলোৱা হয়।

জনসংখ্যা

২০১১ চনৰ লোকপিয়ল অনুসৰি ভোদা গাঁৱত মুঠ ১৭১টা পৰিয়াল আছে আৰু মুঠ জনসংখ্যা ৮২৪; য'ত ৪৪৫ গৰাকী পুৰুষ আৰু ৩৭৯ গৰাকী মহিলা আছে। ২০১১ চনৰ ভাৰতৰ লোকপিয়ল অনুসৰি, এই গাঁওখনৰ ৬৬৯ গৰাকী লোক তপশিলী জাতিৰ অন্তৰ্গত।

বাহ্যিক সংযোগ

ভোদা, লুধিয়ানা
পঞ্জাব পৰ্যটন
পঞ্জাবৰ জনগণনা

তথ্যসূত্ৰ

শ্ৰেণী:ভাৰতৰ গাঁও
ঈশ্বৰ মানৱ (ভাৰত)

]] অৱতাৰ বুলি দাবী কৰাৰ পিছত চৈধ্য বছৰীয়া সত্য সাই বাবা
ঈশ্বৰ মানৱ হৈছে এক প্ৰকাৰৰ চমৎকাৰী গুৰুক বুজাবলৈ ভাৰতত স্ত্ৰী-পুৰুষ নিৰ্বিশেষে ব্যৱহাৰ কৰা এটা কথিত শব্দ। এই সকলক সাধাৰণতে তেওঁলোকৰ অনুগামী সকলে অৰ্ধদেৱতাৰ দৰে ব্যক্তিত্বলৈ উন্নীত কৰে। সাধাৰণতে এই ব্যক্তিত্বৰ উপস্থিতি উচ্চ পৰ্যায়ৰ, আৰু সমাজৰ বৃহৎ অংশৰ দৃষ্টি আৰু সমৰ্থন আকৰ্ষণ কৰিবলৈ সক্ষম। তেওঁলোকে কেতিয়াবা নিজকে অস্বাভাৱিক শক্তিৰ অধিকাৰী বুলি দাবী কৰে, যেনে যিকোনো ৰোগৰ পৰা সুস্থ কৰাৰ ক্ষমতা, ভৱিষ্যতৰ পৰিঘটনাসমূহ দেখাপোৱা বা প্ৰভাৱিত কৰাৰ ক্ষমতা আৰু মন পাঢ়িব পৰা ক্ষমতা।

অৱলোকন

ঈশ্বৰ মানৱ সকলক বিশেষ ব্যক্তি হিচাপে তেওঁলোকৰ অনুসৰণকাৰী সকলে পূজা কৰে। কোনো-কোনো ঈশ্বৰ মানৱ ধৰ্মীয় প্ৰেক্ষাপটত সৃষ্ট। কিন্তু এইসকল কোনো ধৰ্মীয় ব্যৱস্থাৰে সংযুক্ত নহয়। শেহতীয়াকৈ এনে বহু ঈশ্বৰ মানৱে ভাৰতৰ বাহিৰতো তেওঁলোকৰ ভক্ত সৃষ্টি কৰিবলৈ সক্ষম হৈছে আৰু ইয়াৰদ্বাৰা তেওঁলোকে নিজৰ জনপ্ৰিয়তা তথা সম্পত্তি বাঢ়াব পাৰিছে।

তথ্যসূত্ৰ

শ্ৰেণী:সমাজতত্ত্ব
সিংহ (ৰাশি)

সিংহ ৰাশি পঞ্চম জ্যোতিষচিহ্ন। ই হৈছে সিংহ নক্ষত্ৰমণ্ডলৰ পৰা উদ্ভৱ হোৱা ৰাশি। ই সৌৰবন্ধনীৰ ১২০°-১৫০° ইক্লিপ্টিক দ্ৰাঘিমাংশলৈ বিস্তৃত। গ্ৰীষ্মমণ্ডলীয় ৰাশিৰ অধীনত (পশ্চিমীয়া জ্যোতিষশাস্ত্ৰত সচৰাচৰ ব্যৱহৃত) সূৰ্যই এই চিহ্নত গড়ে ২৩ জুলাইৰ পৰা ২২ আগষ্টলৈ পৰিবহণ কৰে। সিংহ নক্ষত্ৰটো পৌৰাণিক নেমিন সিংহৰ সৈতে সম্পৰ্কিত। গ্ৰীক পুৰাণত সিংহ এক অতি গুৰুত্বপূৰ্ণ আৰু বিশিষ্ট প্ৰতীক। ইয়াৰ বিপৰীত চিহ্ন হৈছে কুম্ভ।

ইতিহাস

ইজিপ্তৰ লোকসকলে এই তাৰকামণ্ডলীৰ উপাসনা কৰিছিল। নাইল নদীৰ বানৰ সময়ত দেখা পোৱাৰ বাবে ইয়াক তেওঁলোকে খেম বুলিছিল। এই অনুষ্ঠানে আগন্তুক বছৰটোত শস্যৰ প্ৰাচুৰ্যক সূচাইছিল আৰু মানুহবোৰে ইয়াক পৃথিৱীয়ে দিয়া এক উপহাৰ হিচাপে গণ্য কৰিছিল। ইজিপ্তৰ শাসক টুটানখামুনৰ স্বৰ্ণ সিংহাসন সিংহৰ শিৰৰ আকৃতিৰে সজ্জিত কৰা হৈছিল য'ত সিংহৰ আগঠেং দুটা বহাৰ ঠাইত লগ হৈছিল আৰু দুয়ো ঠেঙৰ মূৰত নখযুক্ত হাঁ‌তোৰা আছিল। ই ক্ষমতা আৰু ৰাজকীয় চিহ্নক সূচাইছিল।

তথ্যসূত্ৰ

উৎস

Longitude of Sun, apparent geocentric ecliptic of date, interpolated to find time of crossing 0°, 30°....

বাহ্যিক সংযোগ

Warburg Institute Iconographic Database (over 300 medieval and early modern images of Leo)
বিস্ফোৰক সামগ্ৰী

বিস্ফোৰক (বা বিস্ফোৰক পদাৰ্থ) হৈছে এটা প্ৰতিক্ৰিয়াশীল দ্ৰব্য যাৰ ভিতৰত বিপুল পৰিমাণৰ সাম্ভাৱ্য শক্তি সঞ্চিত থাকে যি হঠাৎ মুক্ত হ’লে বিস্ফোৰণ ঘটি পাৰে, আৰু সাধাৰণতে পোহৰ, তাপ, শব্দ, আৰু চাপৰ উৎপত্তিৰে সৈতে সংঘটিত হয়। এটা বিস্ফোৰক মাত্ৰা হৈছে পৰিমিত পৰিমাণৰ বিস্ফোৰক পদাৰ্থ, যিটো হয় কেৱল এটা উপাদানৰেই গঠিত, নহয়তো কমেও দুটা পদাৰ্থৰ সংমিশ্ৰণ।

বিস্ফোৰক পদাৰ্থত সঞ্চিত সম্ভাৱ্য শক্তিৰ উদাহৰণ হ’ব পাৰে:
ৰাসায়নিক শক্তি, যেনে নাইট্ৰোগ্লিচাৰিন বা ধানগুঁই ধূলিৰ বিস্ফোৰণ
চাপযুক্ত গেছ, যেনে গেছ চিলিণ্ডাৰ, এৰ’ছ’ল কেণ, বা ফুটন্ত দ্ৰৱ্য বিস্ফ্লাৱ গেছ বিস্ফোৰণ
নিউক্লিয়াৰ শক্তি, যেনে ইউৰেনিয়াম-২৩৫ আৰু প্লুট’নিয়াম-২৩৯ নামৰ বিভাজনক্ষম আইচ’টোপ

বিস্ফোৰক পদাৰ্থক সেইবোৰৰ বিস্তাৰৰ গতি অনুসৰি ভাগ কৰা হয়। যিবোৰ পদাৰ্থ বিস্ফোৰণ কৰে (ৰাসায়নিক প্ৰতিক্ৰিয়াৰ আগভাগ পদাৰ্থৰ মাজেৰে শব্দৰ গতিতকৈ বেছি গতিৰে আগবাঢ়ে) সিহঁতক “উচ্চ বিস্ফোৰক” বোলা হয়, আৰু যিবোৰ পদাৰ্থ দাহ কৰে সিহঁতক “নিম্ন বিস্ফোৰক” বোলা হয়। বিস্ফোৰক পদাৰ্থক স্পৰ্শকাতৰতাৰ আধাৰতো ভাগ কৰা হয়। যিবোৰ পদাৰ্থ অল্প তাপ বা চাপৰে সহজে বিস্ফোৰিত হয় সিহঁতক প্ৰাথমিক বিস্ফোৰক বোলে, আৰু যিবোৰ তুলনামূলকভাবে কম স্পৰ্শকাতৰ সিহঁতক দ্বিতীয়িক বা তৃতীয়িক বিস্ফোৰক বোলে।

প্ৰচুৰ ধৰণৰ ৰাসায়নিক পদাৰ্থ বিস্ফোৰণ কৰিব পাৰে; ইয়াৰ ভিতৰত কেৱল কেইটামানহে উদ্দেশ্যমূলকভাৱে বিস্ফোৰকৰূপে ব্যৱহাৰ কৰিবলৈ নিৰ্মাণ কৰা হয়। বাকী পদাৰ্থসমূহ অতি বিপজ্জনক, স্পৰ্শকাতৰ, বিষাক্ত, ব্যয়বহুল, অস্থিৰ, বা অল্প সময়ত বিয়পি বা ক্ষয় হোৱা হেতুকে বিস্ফোৰকৰূপে ব্যৱহাৰ কৰিব নোৱাৰে।

বিপৰীতভাৱে, কিছুমান পদাৰ্থ কেৱল জ্বলনশীল বা দাহ্য হ’ব পাৰে যদি সেইবোৰ বিস্ফোৰণ নকৰি জ্বলে। যদিও এই ভেদৰেখা সদায় স্পষ্ট নহয়। কিছুমান পদাৰ্থ—ধূলি, গুঁই, গেছ, বা উৰ্দ্ধপাতীয় জৈৱিক তৰল—সাধাৰণ অৱস্থাত কেৱল দাহ্য হ’লেও নিৰ্দিষ্ট পৰিস্থিতিত বিস্ফোৰক ৰূপত কাম কৰিব পাৰে; যেনে বায়ুত বিস্তৃত ধূলিৰ কণাৰ বিস্ফোৰণ, বা আকস্মিক মুক্তি বা সঁচালিত অৱস্থাত বিস্ফোৰণ।

তথ্যসূত্ৰ

শ্ৰেণী:প্ৰযুক্তি
শ্ৰেণী:বিজ্ঞান
স্ত্ৰী বিদ্বেষ

]], ১৬২০ চনত মুদ্ৰণ কৰা হৈছিল। ইয়াৰ পৰাই ইংৰাজী শব্দ Misogyny ৰ উৎপত্তি হোৱা বুলি বিশ্বাস কৰা হয়।
স্ত্ৰী বা নাৰী বিদ্বেষ (ইংৰাজী: Misogyny) হৈছে এটা ধাৰণা যিয়ে মহিলাৰ প্ৰতি থকা ঘৃণা বা অৱজ্ঞাক বুজায়। এয়া হৈছে পুৰুষতকৈ মহিলাসকলক নিম্ন সামাজিক স্থিতিত ৰাখিবলৈ ব্যৱহৃত এক প্ৰকাৰৰ লিংগ বৈষম্য, যিয়ে পিতৃতান্ত্ৰিকতাৰ সামাজিক ভূমিকা বজাই ৰাখে। হাজাৰ হাজাৰ বছৰ ধৰি স্ত্ৰী বিদ্বেষ প্ৰচলিত হৈ আহিছে। ই বিশ্বব্যাপী কলা, সাহিত্য, মানৱ সামাজিক গাঁথনি, ঐতিহাসিক ঘটনা, পৌৰাণিক কাহিনী, দৰ্শন আৰু ধৰ্মত প্ৰতিফলিত হয়।

স্ত্ৰী বিদ্বেষৰ এক উদাহৰণ হৈছে মহিলাৰ বিৰুদ্ধে হিংসা, যাৰ ভিতৰত আছে ঘৰুৱা হিংসা আৰু ইয়াৰ আটাইতকৈ চৰম ৰূপত, স্ত্ৰী বিদ্বেষমূলক সন্ত্ৰাসবাদ আৰু নাৰীহত্যা। মহিলাসকলক পুৰ্ণ নাগৰিকত্বৰ পৰা আইনী বা সামাজিকভাৱে বাদ দি; মহিলাসকলক নিয়ন্ত্ৰণ কৰাৰ লক্ষ্যৰে যৌন উৎপীড়ন, বলপূৰ্বক আৰু মানসিক কৌশলৰ জৰিয়তেও বিদ্বেষ প্ৰায়ে পৰিচালিত হয়। কিছুমান ক্ষেত্ৰত, বিদ্বেষে মহিলাসকলক নিম্নমানৰ মৰ্যাদা স্বীকাৰ কৰাৰ বাবে পুৰস্কৃতও কৰে।

ইয়াক লোকৰ দ্বাৰা ধাৰণ কৰা মনোভাৱ; মুখ্যতঃ পুৰুষৰ দ্বাৰা, আৰু এক ব্যাপক সাংস্কৃতিক ৰীতি-নীতি বা প্ৰণালী হিচাপে বুজিব পাৰি।

বুৎপত্তি

Misogyny অৰ্থ হৈছে বিশেষকৈ মহিলাৰ প্ৰতি ঘৃণা। শব্দটো গ্ৰীক মুলৰ misein (ঘৃণা কৰা) আৰু gynē (মহিলা)ৰ পৰা গঠন কৰা হৈছে।

তথ্য সংগ্ৰহ

শ্ৰেণী:লিংগ বৈষম্য
ক্লাউডেড লেপাৰ্ড ৰাষ্ট্ৰীয় উদ্যান

ক্লাউডেড লেপাৰ্ড ৰাষ্ট্ৰীয় উদ্যান ভাৰতৰ ত্ৰিপুৰা ৰাজ্যত অৱস্থিত এখন ৰাষ্ট্ৰীয় উদ্যান। ই চিপাহীজলা বন্যপ্ৰাণী অভয়াৰণ্যৰ অন্তৰ্ভুক্ত। উদ্যানখন প্ৰায় ৫.০৮ বৰ্গ কিলোমিটাৰ (১.৯৬ বৰ্গমাইল) এলেকাজুৰি বিস্তৃত। ই চচমা-চকুৱা বান্দৰকে ধৰি চাৰিটা ভিন্ন প্ৰজাতিৰ বান্দৰৰ বাসস্থান।

ক্লাউডেড লেপাৰ্ড ৰাষ্ট্ৰীয় উদ্যান, ৰাজ্যখনৰ ৰাজধানী চহৰ আগৰতলাৰ পৰা ২৮ কিলোমিটাৰ দূৰৈত অৱস্থিত। উদ্যানখনৰ নিকটতম বিমানবন্দৰটো হʼল মহাৰাজ বীৰ বিক্ৰম বিমানবন্দৰ। উদ্যানখনৰ পৰা বিমানবন্দৰৰ দূৰত্ব প্ৰায় ৩৫ কিলোমিটাৰ।

তথ্য উৎস

বাহ্যিক সংযোগ

ত্ৰিপুৰা

শ্ৰেণী:ত্ৰিপুৰাৰ ৰাষ্ট্ৰীয় উদ্যান
শ্ৰেণী:ভাৰতৰ সংৰক্ষিত এলেকা
ফ্ৰা আফাই মণি

ফ্ৰা আফাই মণি (ইংৰাজী: Phra Aphai Mani) থাই কবি ছানথৰ্ন ফুৰ (থাই: สุนทรภู่) দ্বাৰা ৰচিত ৪৮,৭০০ শাৰীৰ এটা মহাকাব্যিক কবিতা৷ ছানথৰ্ন ফুক "ৰত্তানাকোচিন কবি" (থাই: กวีเอกแห่งกรุงรัตนโกสินทร์) বুলি জনা যায়। এই কবিতাক থাইলেণ্ডৰ অন্যতম জাতীয় মহাকাব্য বুলি গণ্য কৰা হয়। ৪৮,৬৮৬ টা দ্বৈত কবিতাৰ সৈতে ইয়াক থাই ভাষাৰ আটাইতকৈ দীঘল একক কবিতা হিচাপে তালিকাভুক্ত কৰা হৈছে। ১৮২২ চনত ছানথৰ্ন ফুৱে এই মহাকাব্যৰ ৰচনাৰ কাম আৰম্ভ কৰে আৰু ১৮৪৪ চনত ইয়াক সমাপ্ত কৰে৷ এই কাব্যখন ৰচনা কৰোঁতে তেওঁক প্ৰায় ২২ বছৰ সময় লাগিল। ইয়াৰ উপৰিও ই থাই লোককথাসমূহৰ ভিতৰত অন্যতম কিংবদন্তি যাক ছবি আৰু কমিকছৰ ৰূপত বহু পৰিমাণে অভিযোজিত কৰা হৈছে। কাব্যখনৰ মূল নায়ক হৈছে ৰাজকুমাৰ আফাই মণি, জলপৰী আৰু ফিচুইয়া সমুত নামৰ এগৰাকী মহিলা অগ্ৰেছ বা ৰাক্ষসী যিয়ে নিজকে এগৰাকী ধুনীয়া ছোৱালীলৈ ৰূপান্তৰিত কৰিব পাৰে।

যদিও ফ্ৰা আফাই মণিত বহুতো পৌৰাণিক জীৱ আৰু অতিপ্ৰাকৃতিক নায়কৰ বিষয়ে বৰ্ণনা কৰা হৈছে, তথাপিও ইয়াৰ আন থাই মহাকাব্যৰ পৰা প্ৰধান পাৰ্থক্য হ’ল যে ই খুন চেং খুন ফায়েনৰ দৰে সুপৰিচিত লোককথাৰ আধাৰত নিৰ্মিত মহাকাব্যৰ দৰে নহয়, এই মহাকাব্যখন মূলতঃ ছানথৰ্ন ফুৱে নিজেই সৃষ্টি কৰিছে। তদুপৰি দক্ষিণ-পূব এছিয়াৰ পশ্চিমীয়া উপনিবেশিকৰণৰ সময়ছোৱাত ফ্ৰা আফাই মণিৰ ৰচনা কৰা হৈছিল আৰু ফলস্বৰূপে কাহিনীটোৰ বহু অংশত ভাড়াতীয়া সৈনিকৰ পৰা আৰম্ভ কৰি জলদস্যুলৈকে ইউৰোপীয় বংশৰ চৰিত্ৰসমূহ অন্তৰ্ভুক্ত কৰা হৈছে। থাইলেণ্ডৰ কিছুমান সাহিত্য সমালোচকে বিশ্বাস কৰে যে ছানথৰ্ন ফুৱে ফ্ৰা আফাই মণিক ফেণ্টাচি দুঃসাহসিক অভিযানমূলক কাহিনীৰ ৰূপত ঔপনিৱেশিকতাবাদ বিৰোধী কাহিনী হিচাপে ৰচনা কৰিছিল।

কাহিনী

ফ্ৰা আফাই মণি মহাকাব্যৰ মূল কাহিনী অনুসৰি ৰত্তনা ৰাজ্যৰ ৰাজকুমাৰ ফ্ৰা আফাই মণিক তেওঁৰ পিতৃয়ে তেওঁৰ মৃত্যুৰ পিছত সিংহাসনত আৰোহণ কৰাৰ যোগ্যতা অৰ্জন কৰাৰ উদ্দেশ্যেৰে বিদেশত অধ্যয়ন কৰিবলৈ পঠিয়াইছিল। সাগৰ যাত্ৰাত তেওঁ ফিচুইয়া সমুত নামৰ এগৰাকী চদ্মবেশী ইয়াৰ বিয়া কৰাবলৈ বাধ্য হয় আৰু তেওঁলোকৰ চিন সমুদ্ৰা (สินสมุทร) নামৰ এজন পুত্ৰৰ জন্ম হয়। কেই বছৰমানৰ পিছত আফাই আৰু তেওঁৰ পুত্ৰ দুয়ো ফিচুইয়া সমুদ্ৰাক প্ৰবঞ্চনা কৰি পলায়ন কৰে। অৱশেষত তেওঁ ফিচুইয়া সমুদ্ৰাক হত্যা কৰে।

জনপ্ৰিয় সংস্কৃতিত

এই জনপ্ৰিয় কিংবদন্তিটোৰ ওপৰত আধাৰত দ্য এডভেঞ্চাৰ অৱ চুডছাকৰ্ণ, লিজেণ্ড অৱ চুডছাকৰ্ণ আদিকে ধৰি বহুকেইখন থাই চলচ্চিত্ৰ নিৰ্মাণ কৰা হৈছে। ইয়াৰ উপৰিও এই জনপ্ৰিয় কাহিনীটোৰ ভিত্তিত আপাইমানী ছাগা নামেৰে এখন থাই কমিক ধাৰাবাহিকো নিৰ্মাণ কৰা হৈছে। থাইলেণ্ডৰ কো ছামেট দ্বীপ আৰু পুয়েক টিয়ান বিলৰ দৰে কিছুমান অঞ্চলত ফ্ৰা আফাই মানিৰ কাহিনীৰ সৈতে জড়িত কিছুমান মূৰ্তিও স্থাপন কৰা হৈছে৷ হেৰ মানেলিগ (Herr Mannelig) নামৰ ছুইডেন এটা বেলাডত এই ধৰণৰ অনুৰূপ কাহিনী দেখিবলৈ পোৱা যায়।

টোকা

তথ্য সংগ্ৰহ

শ্ৰেণী:মহাকাব্য
শ্ৰেণী:কিংবদন্তি
কবীৰবড়

কবীৰবড় (ইংৰাজী: Kabirvad) হৈছে নৰ্মদা নদীৰ এটা সৰু নদী দ্বীপত অৱস্থিত এজোপা বট গছ। ই ভাৰতৰ গুজৰাটৰ ভাৰুচ জিলাত অৱস্থিত। এই গছ আৰু ঠাইখন পঞ্চদশ শতিকাৰ ৰহস্যবাদী-কবি কবীৰৰ সৈতে জড়িত, আৰু স্থানত কবীৰক উৎসৰ্গিত এটা মন্দিৰ নিৰ্মাণ কৰা হৈছে। এই ঠাইখন ধৰ্মীয় স্থানৰ লগতে জনপ্ৰিয় পৰ্যটনস্থলী।।

ইতিহাস

আলেকজেণ্ডাৰ দ্য গ্ৰেটৰ এজন এডমিৰেল নিয়াৰকাছে নৰ্মাদা নদীৰ পাৰত থকা এটা বৃহৎ নমুনাৰ বৰ্ণনা কৰিছিল, সম্ভৱতঃ কবীৰবড়। গছজোপাৰ চালি ইমানেই বিস্তৃত আছিল যে ইয়াত ৭ হাজাৰ মানুহক আশ্ৰয় দিয়া হৈছিল। পিছলৈ জেমছ ফৰ্বছে (১৭৪৯–১৮১৯) তেওঁৰ প্ৰাচ্য স্মৃতিগ্ৰন্থত (১৮১৩–১৮১৫) ইয়াৰ পৰিধি প্ৰায় ৬১০ মিটাৰ (২,০০০ ফুট) আৰু ইয়াৰ ডাল ৩,০০০ তকৈ অধিক বুলি বৰ্ণনা কৰে। বৰ্তমান ইয়াৰ চালিৰ আয়তন ১৭,৫২০ মিটাৰ বৰ্গফুট (৪.৩৩ একৰ), পৰিধি ৬৪১ মিটাৰ (২,১০৩ ফুট)।

ভৰুচৰ পৰা শুক্লতীৰ্থ হৈ ঝানোৰলৈ কবীৰবড় নামেৰে জনাজাত এখন ঠাই আছে। ইয়াৰ পৰা নাও যাত্ৰাই মানুহক নদী দ্বীপলৈ লৈ আহে।
স্থানীয় কিংবদন্তি অনুসৰি গুজৰাটৰ ভাৰুচ জিলাৰ মংগলেশ্বৰৰ ওচৰৰ শুক্লতীৰ্থ গাঁৱত জীৱন আৰু তত্ত্ব নামৰ দুজন ব্ৰাহ্মণ ভাতৃ আছিল। এদিন দুয়ো ভাতৃয়ে এজন প্ৰকৃত সাধুক বিচাৰিবলৈ অনুপ্ৰাণিত হৈছিল। তেনে কৰিবলৈ তেওঁলোকে নিজৰ চোতালত বেন গছৰ শুকান ডাল এটা ৰোপণ কৰিলে আৰু অনুমান কৰিলে যে যিজন সাধুই শুকান ডালটোক সেউজীয়া কৰি তুলিব তেওঁ প্ৰকৃত সাধু হ'ব। শেষত তেওঁলোকে এই সিদ্ধান্তত উপনীত হয় যে কবীৰ চাহাব জীয়ে শিপাটো সেউজীয়া কৰি পেলাইছিল আৰু সেয়েহে তেওঁ এজন প্ৰকৃত সাধু। সেই কিংবদন্তি অনুসৰি এই শিপাৰ বিকাশ ঘটি কবীৰবড় পৰিণত হয়।

তথ্য সংগ্ৰহ

শ্ৰেণী:ভাৰতৰ পৰ্যটনস্থলী
কিয়ানা ফিৰুজ

কিয়ানা ফিৰুজ (ইংৰাজী: Kiana Firouz) এগৰাকী ইৰানী এক্টিভিষ্ট আৰু চলচ্চিত্ৰ নিৰ্মাতা। তেওঁ বৰ্তমান যুক্তৰাজ্যত বাস কৰে। তেওঁ ২০১০ চনৰ মে' মাহত যুক্তৰাজ্যত মুক্তি পোৱা কুল-ডি-চাক নামৰ চলচ্চিত্ৰখনৰ মুখ্য অভিনেত্ৰী আছিল। এই চিনেমাখন তেওঁৰ নিজৰ জীৱন আৰু কৰ্মৰ ওপৰত আধাৰিত এক ডকু-ড্ৰামা আছিল। ইৰানত থকা সময়ত তেওঁ সমকামী মহিলাৰ অধিকাৰৰ বাবে এজন গোপন এক্টিভিষ্ট হিচাপে কাম কৰিছিল আৰু মানৱ অধিকাৰ উলংঘনৰ বিষয়ে এখন তথ্যচিত্ৰৰ দৃশ্যগ্ৰহণ কৰিছিল। তেওঁৰ এই কাৰ্যকলাপৰ কথা ইৰানী নিৰাপত্তা সংস্থাই গম পোৱাৰ পিছত তেওঁ যুক্তৰাজ্যলৈ পলাই যাবলৈ বাধ্য হৈছিল।

তেওঁ ব্ৰিটিছ চৰকাৰৰ ওচৰত আশ্ৰয় বিচাৰি আবেদন কৰিছিল। প্ৰথম অৱস্থাত তেওঁৰ আবেদন নাকচ কৰা হৈছিল যদিও এমনেষ্টি ইণ্টাৰনেশ্যনেলৰ দৰে মানৱ অধিকাৰ সংগঠনসমূহৰ ব্যাপক প্ৰচাৰ আৰু আন্দোলনৰ ফলত ২০১০ চনৰ জুন মাহত তেওঁক আশ্ৰয় প্ৰদান কৰা হয়।

কুল-ডি-চাক এখন অতি কম বাজেটৰ চিনেমা যিখন ৰমিন গৌদৰ্জী নেজাদ আৰু মাচহাদ তোৰ্কানে নিৰ্মাণ কৰিছিল। চিনেমাখনৰ নিৰ্মাতাসকলে ফিৰুজক যুক্তৰাজ্যৰ পৰা বিতাড়িত কৰাৰ বিৰুদ্ধে কৰা আবেদনত প্ৰথম কেইমাহমানতে ৫০,০০০তকৈও অধিক স্বাক্ষৰ সংগ্ৰহ হৈছিল।

ফিৰুজ কেইবাখনো গ্ৰন্থৰ লেখিকা। তেওঁৰ উল্লেখযোগ্য লেখনিসমূহৰ ভিতৰত গৰ্ডাফাৰিড ইজ এ কুৱেৰ, এন আৰ্টেৰী: এ লাভ লেটাৰ টু ইংলেণ্ড আৰু এখন গ্ৰাফিক উপন্যাস লাইনচ অন্যতম। তেওঁ লণ্ডনত অৱস্থিত ইৰান ইণ্টাৰনেশ্যনেল নিউজ টিভি চেনেলত কলা আৰু সংস্কৃতি প্ৰযোজক হিচাপে কেইবছৰমান কাম কৰিছিল। ইয়াৰ উপৰিও তেওঁ ইৰানী লেচবিয়ান এণ্ড ট্ৰান্সজেণ্ডাৰ নেটৱৰ্কৰ সৈতেও জড়িত।

ফিৰুজে লণ্ডন বিশ্ববিদ্যালয়ৰ বাৰ্কবেক কলেজৰ পৰা চলচ্চিত্ৰ আৰু সংবাদ মাধ্যম বিষয়ত স্নাতক ডিগ্ৰী লাভ কৰিছে। বৰ্তমান তেওঁ ফিৰুজমিডিয়া নামৰ এটা মিডিয়া কোম্পানী চলাই আছে। ইৰানৰ সামাজিক উপন্যাস লিখাৰ ১০০ বছৰীয়া জয়ন্তী উদযাপনৰ বাবে তেওঁৰ কোম্পানীয়ে দ্য টেৰিবল টেহৰাণ প্ৰকাশ কৰিছিল।

তথ্যসূত্ৰ

বাহ্যিক সংযোগ

ফিৰুজ মিডিয়াৰ ৱেবছাইট

শ্ৰেণী:ইৰানৰ ব্যক্তি
শ্ৰেণী:অভিনেত্ৰী
শ্ৰেণী:মানৱ অধিকাৰ কৰ্মী
সৌৰভ কুমাৰ চলিহা অনুৰাগী সমাজ

সৌৰভ কুমাৰ চলিহা অনুৰাগী সমাজ হৈছে অসমৰ গুৱাহাটীস্থ এটি সামাজিক অনুষ্ঠান। অসমৰ এগৰাকী প্ৰখ্যাত গল্পকাৰ সৌৰভ কুমাৰ চলিহা আৰু তেওঁ সৃষ্টিকৰ্মক উদ্‌যাপনৰ হেতু চলিহাৰ কিছু অনুৰাগীৰে গঠিত এই অনুষ্ঠানটোৱে ইতিমধ্যে সচেতন পঢ়ুৱৈ তথা নতুন প্ৰজন্মৰ চলিহা অনুৰাগীৰ মাজত গুৰুত্ব লাভ কৰিবলৈ সমৰ্থ হৈছে। অনুৰাগী সমাজে নতুনৰ মাজত চলিহা-চিন্তা আৰু তেওঁৰ গল্পক প্ৰচাৰ আৰু প্ৰসাৰৰ বাবে কাম কৰে। তেওঁলোকে প্ৰতিবছৰে ১ জানুৱাৰীৰ দিনটো চলিহাৰ স্মৃতি ৰক্ষাৰ্থে ‘ভাল খবৰৰ দিন’ ৰূপে উদ্‌যাপন কৰে। ২০১১ চনত প্ৰথম এই দিন উদ্‌যাপন কৰা হৈছিল। আলতাফ মজিদ, দেৱব্ৰত দাস, নজৰুল হক, অপূৰ্ব শৰ্মা, কুশল দত্তকে ধৰি অসমৰ ভালেকেইগৰাকী খ্যাতিসম্পন্ন লেখক-সমালোচক, কবি-গল্পকাৰ প্ৰত্যক্ষভাৱে
এই সমাজৰ সদস্য ৰূপে ইয়াৰ সৈতে জড়িত হৈ আছে।;

ইতিহাস

১৯৯৮ চনৰ ১ জানুৱাৰীত সৌৰভ কুমাৰ চলিহাই এটি লেখা লিখিছিল যিটো অসমীয়া দৈনিক কাকত এখনৰ প্ৰথম পৃষ্ঠাত প্ৰকাশ পাইছিল। প্ৰবন্ধটোত তেওঁ ৰাতিপুৱাৰ কাকত এখনত এটা সৰু বাতৰি আৱিষ্কাৰ কৰাৰ কথা বৰ্ণনা কৰিছিল যিয়ে তেওঁক ভৱিষ্যতৰ প্ৰতি আশাবাদী কৰি তুলিছিল। খবৰটো আছিল; দেউতাক আৰ্থিক কেলেংকাৰীত জড়িত হোৱাৰ বাবে এজন সৰু ল’ৰাই আত্মহত্যা কৰিছে। এই ঘটনাটোৱে চাঞ্চল্যৰ সৃষ্টি কৰিছিল যদিও ইয়াৰ মাজেৰে নৱপ্ৰজন্মৰ সংবেদনশীলতাৰ প্ৰতিফলন ঘটিছিল। ই আমাৰ চৌপাশৰ জগতখনে সৃষ্টি কৰা হতাশা আৰু বিশৃংখলতাৰ মাজত মানুহৰ মাজত বাচি থকা নৈতিকতা সম্পৰ্কত আশাৰ সঞ্চাৰ কৰিছিল। এয়া আছিল, চলিহাৰ বাবে এক ভাল খবৰ। সেয়ে এই খবৰৰ আলমত, এখন নিয়মীয়া কাকতৰ প্ৰথম পৃষ্ঠাত ভাল খবৰ শীৰ্ষকেৰে এখন ৰচনা লিখি চলিহাই শৃংখলাবদ্ধতাৰে বেষ্টিত নতুন প্ৰজন্মৰ এখন ন-অসমৰ সপোন ৰচিছিল। অনুৰাগী সমাজে এই অনৱদ্য লেখকগৰাকীৰ স্মৃতি তেওঁ ব্যক্তিত্বতকৈ তেওঁৰ চিন্তা-চেতনা আৰু সৃষ্টিকৰ্মৰে ধৰি ৰখাৰ সিদ্ধান্ত লয় আৰু এইদৰেই বছৰৰ প্ৰথম দিনটো ‘ভাল খবৰৰ দিন’ ৰূপে উদযাপিত হ’বলৈ লয়। এই সময়ছোৱাত চলিহা তেখেতৰ বেলতলাৰ বাসগৃহত আছিল, অনুৰাগী সমাজৰ কাম-কাজত অংশ লৈছিল আৰু কামসমূহ আগবঢ়াই নিবলৈ তেওঁলোকক উৎসাহিত কৰিছিল। পূৰ্বতে ২০১৮ চনৰ ১ জানুৱাৰী তাৰিখে অনুৰাগী সমাজে চলিহাৰ চিঠি আৰু অন্যান্য ৰচনা শীৰ্ষক চলিহাৰ অপ্ৰকাশিত কিছু ৰচনা আৰু চিঠি-পত্ৰৰ সংকলন প্ৰকাশ কৰে। ২০১৫ চনৰ শেষৰফালে অনুৰাগী সমাজৰ সদস্য লেখক দেৱব্ৰত দাস, কবি কুশল দত্ত, পৰিৱেশ সাংবাদিক মুবিনা আখতাৰ, চলচ্চিত্ৰ সমালোচক ননী টেৰণ, সাংবাদিক মহেশ ডেকা, তেজপুৰ বিশ্ববিদ্যালয়ৰ অধ্যাপক পৰশমণি দত্ত, গল্পকাৰ ভাস্কৰ ঠাকুৰীয়া, বোধিসত্ত্ব শৰ্মা আদিৰ উদ্যোগত গুৱাহাটী গ্ৰন্থমেলাত ২ জানুৱাৰীত ‘সৌৰভ কুমাৰ চলিহাৰ সৈতে এসন্ধ্যা’ নামেৰে এটি অনুষ্ঠান আয়োজিত হয়। এই অনুষ্ঠানত ‘নতুন প্ৰজন্মৰ দৃষ্টিত সৌৰভ কুমাৰ চলিহা’ শীৰ্ষক আলোচনাৰ লগতে ‘প্ৰফাইল অব্ এ টাইম কেপচাৰাৰ’নামৰ ননী টেৰণ নিৰ্মিত চলিহা বিষয়ক এখন তথ্যচিত্ৰ প্ৰদৰ্শিত হয়।

সদস্যসকল

আলতাফ মজিদ
নজৰুল হক
মীনাক্ষি বৰকটকী
অপূৰ্ব শৰ্মা
দেৱব্ৰত দাস
জীৱন গোস্বামী
জেবিন আহমেদ (সভাপতি)
মহেশ ডেকা (সম্পাদক)
কুশল দত্ত
বোধিসত্ত্ব শৰ্মা
ননী টেৰণ
পৰশমণি দত্ত
ভাস্কৰ ঠাকুৰীয়া
মুবিনা আখটাৰ

তথ্যসূত্ৰ

শ্ৰেণী:সামাজিক প্ৰতিষ্ঠান
শ্ৰেণী:অসম
মেৰী মেকি

মেৰী মেকি (জন্ম কেথলিন মেৰী হুইটলাম, জন্ম ১৯৪০ চনৰ আৰম্ভণিতে) ১৯৭১ চনৰপৰা ৭০খনতকৈও অধিক কল্পকাহিনী আৰু অকল্পনীয় কিতাপৰ ইংৰাজী লেখক। তেওঁৰ ৰচনা ২০টা ভাষালৈ অনুবাদ কৰা হৈছে। বিশেষকৈ নেচনেল ট্ৰাষ্টৰ বাবে এটা দেশীয় ঘৰ চোৱা-চিতা কৰা জীৱনৰ লঘু হৃদয়ৰ বিৱৰণৰ বাবে তেওঁ পৰিচিত।

জীৱন

দ্বিতীয় বিশ্বযুদ্ধৰ সময়ত লিংকনত চাৰ্লছ উইলিয়াম এডৱাৰ্ড হুইটলেম আৰু তেওঁৰ পত্নী কেথলিনৰ ডাঙৰ কন্যা হিচাপে জন্মগ্ৰহণ হৈছিল মেৰী মেকিৰ। ১৯৫৯ চনলৈকে পৰিয়ালটোৱে কাৰহ’লম ৰোডত বাস কৰিছিল আৰু চহৰৰ দক্ষিণে থকা নৰ্থ হাইকেহামলৈ গুচি গৈছিল। মেৰীয়ে আঠ বছৰ বয়সৰপৰাই গল্প, কবিতা আৰু প্লেলেট (অপ্ৰকাশিত) লিখিবলৈ আৰম্ভ কৰে। ছেইণ্ট ফেইথছ প্ৰাইমেৰী এণ্ড জুনিয়ৰ স্কুল আৰু লিংকন ক্ৰাইষ্ট হাস্পতাল হাইস্কুলত শিক্ষা গ্ৰহণ কৰি ১৬ বছৰ বয়সত ছটা "অ'" স্তৰৰ সৈতে শিক্ষা গ্ৰহণ কৰে। কিছুদিন তেওঁ এটা বীমা কোম্পানীত একাউণ্ট কেৰাণী হিচাপে কাম কৰিছিল। পিছলৈ তেওঁ স্থানীয়ভাৱে ডব্লিউ আৰ এ এফত নামভৰ্তি কৰে আৰু আৰ এ এফ ৱাডিংটনৰ একাউণ্টছ ছেকচনত কাম কৰে আৰু তাৰপৰাই তেওঁৰ ভৱিষ্যত স্বামীক লগ পায়।

আৰ এ এফৰ চাৰ্জেণ্ট ক্ৰিষ্টোফাৰ (ক্ৰিছ) মেকিৰ সৈতে বিবাহৰ আৰম্ভণিতে মেৰী আৰু তেওঁৰ পৰিয়ালে বাৰ্লিনৰ (তেতিয়া এতিয়াও দেৱালৰদ্বাৰা বিভক্ত চহৰ) আৰ এ এফ গেট’ত আৰু পিছলৈ পশ্চিম জাৰ্মানীত কিছুসময় কটায়, য’ত তেওঁ প্ৰথমখন পূৰ্ণদৈৰ্ঘ্য উপন্যাস লিখিছিল। ১৯৭১ চনত প্ৰথম প্ৰকাশ পাইছিল। ক্ৰীছে আৰ এ এফৰপৰা ৱাৰেণ্ট অফিচাৰ হিচাপে অৱসৰ গ্ৰহণ কৰে আৰু তেওঁলোকে লিংকনৰ ওচৰত অসামৰিক জীৱনত বসতি স্থাপন কৰে।

মেৰী মেকি এতিয়া ইংলেণ্ডৰ নৰ্ফক উপকূলৰ হাষ্টেণ্টনৰ ওচৰৰ হিচামত থাকে। দ্বিতীয় বিশ্বযুদ্ধৰ সময়ত তেওঁৰ স্বামীক ১০ বছৰ বয়সত তালৈ উলিয়াই অনা হৈছিল আৰু ১৯৯০ চনত তেওঁলোক গাঁওখনলৈ উভতি আহিছিল। দম্পতীহালৰ দুজন পুত্ৰ আছিল আৰু এতিয়া তেওঁলোকৰ চাৰিজন নাতি। মেৰী মেকিয়ে লিখা-মেলা কৰি আছে। তেওঁৰ স্বামী এজন আগ্ৰহী অপেছাদাৰী পুৰাতত্ত্ববিদ, ১৯৯৬ চনত ইয়াৰ আৰম্ভণিৰপৰাই চেডজফৰ্ড হিষ্ট’ৰিকেল এণ্ড আৰ্কিঅ’লজিকেল ৰিচাৰ্চ প্ৰজেক্টৰ সৈতে জড়িত আছিল। মেকিৰ জীৱনী ক্ৰীছ ২০১৩ চনত প্ৰকাশ পাইছিল। ২০১৪ চনৰ আগষ্ট মাহত তেওঁৰ মৃত্যু হয়।

তেওঁৰ আন এখন অকল্পনীয় গ্ৰন্থ যিয়ে দৃষ্টি আকৰ্ষণ কৰিছিল সেয়া আছিল লুইছা মেৰী ক্ৰেছৱেল (১৮৩০–১৯১৬)ৰ বিষয়ে লিখা দ্য প্ৰিন্সছ থৰ্ন (২০০৮), যাৰ "দ্য লেডী ফাৰ্মাৰ" (১৮৮৭)ৰ আত্মজীৱনীমূলক 'ইইটিন ইয়াৰ্ছ অন চেণ্ড্ৰিংহাম এষ্টেট' (১৮৮৭) য়ে এডৱাৰ্ড, প্ৰিন্স অৱ ৱেলছ আৰু তেওঁৰ মহলৰ ওপৰত তিক্ত সমালোচনা কৰিছিল। কিন্তু উইণ্ডচৰৰ ৰয়েল আৰ্কাইভত কাম কৰা দুদিনকে ধৰি মেৰী মেকিৰ নতুন গৱেষণাই প্ৰমাণ কৰিলে যে এই কাহিনীৰ এটা বেলেগ দিশ আছে।

ৰাজকুমাৰী মেৰীৰ ৰয়েল এয়াৰ ফৰ্চ নাৰ্চিং চাৰ্ভিচৰ স্কাই ৱাৰ্ডছ (২০০১ চনৰ সংশোধিত সংস্কৰণ ৱাৰ্ডছ ইন দ্য স্কাই, ২০১৪) শীৰ্ষক কমিচনপ্ৰাপ্ত ইতিহাস লিখি মেৰী মেকিয়ে স্কটলেণ্ডৰ আৰ্ডাৰছিয়াৰৰ হাইলেণ্ডাৰছ সংগ্ৰহালয়ৰ বাবে হাষ্টেণ্টনৰ হাইলেণ্ড হিৰোজ নামৰ এখন চুটি সচিত্ৰ কিতাপ লিখিছিল। ইয়াত কোৱা হৈছে যে ১৯১৫ চনত সক্ৰিয় সেৱাৰ বাবে প্ৰশিক্ষণ লোৱাৰ সময়ত কেনেকৈ কুইনছ অ'ন কেমেৰন হাইলেণ্ডাৰছৰ সৈন্যসকলৰ মুখ্য কাৰ্যালয় হাষ্টেণ্টনত আছিল।

আইচেনিৰ ৰাণী বৌডিকাক লৈ লিখা মেকিৰ ঐতিহাসিক উপন্যাস দ্য পিপল অৱ দ্য হৰ্চ (১৯৮৭) চেক আৰু হাংগেৰী ভাষালৈ অনুবাদ কৰা হয়। ভিক্টোৰিয়ান নৰ্ফকত পৰিৱেশিত আৰু তিনিটা আছিল ছেণ্ড্ৰিংহাম ৰোজ (১৯৯২), এ চাইল্ড অৱ ছিক্ৰেটছ (১৯৯৩) আৰু দ্য ক্লাউডেড লেণ্ড (১৯৯৪)।

তেওঁৰ পূৰ্বৰ কিছুমান ৰোমাণ্টিক উপন্যাস কেথী ক্ৰিষ্টোফাৰ, এলেক্স এণ্ড্ৰুজ, কেথী চাৰ্লছ আৰু কেৰ'লিন চাৰ্লছ নামৰ ছদ্মনামেৰে লিখা হৈছিল। তেওঁৰ কিতাপ বিশটা ভাষাত প্ৰকাশ পাইছে।

তথ্যসূত্ৰ

শ্ৰেণী:সাহিত্যিক
শ্ৰেণী:যুক্তৰাজ্যৰ ব্যক্তি
স্বামী ৰামতীৰ্থ

স্বামী ৰামতীৰ্থ আছিল বেদন্তৰ হিন্দু দৰ্শনৰ ভাৰতীয় শিক্ষক।তেখেতক ৰাম সোমী বুলিও জনা যায়।

জন্ম আৰু বংশ‌ পৰিচয়

স্বামী ৰামতীৰ্থ ৰ জন্ম হৈছিল এটা পাঞ্জাৱী ব্ৰাহ্মণ পৰিয়ালত ১৮৭৩ চনৰ ২২ অক্টোবৰ তাৰিখে পাকিস্তানৰ পাঞ্জাৱ ৰ গুজৰানৱালা জিলাত। তেখেতৰ জন্মৰ কেইবছৰমান পিছতেই মাকৰ মৃত্যু হৈছিল।আৰু তেওঁক তেওঁৰ ডাঙৰ ভায়েক গোছেইনে ডাঙৰ দীঘল কৰিছিল।

কৰ্মজীৱন

স্নাতকোত্তৰ ডিগ্ৰী লাভ কৰাৰ পিছত লাহোৰ চৰকাৰী মহাবিদ্যালয়ৰ গণিত বিভাগৰ অধ্যাপক হৈছিল। তেখেত আছিল বেদন্তৰ হিন্দু দৰ্শনৰ ভাৰতীয় শিক্ষক।

মৃত্যু

১৯০৬ চনৰ ১৭ অক্টোবৰ তাৰিখে ৩২ বছৰ বয়সত তেহৰি ত তেখেতে মৃত্যুবৰণ কৰে।

তথ্যসূত্ৰ